**บันทึกรายงานการประชุมพนักงานเทศบาล ลูกจ้างประจำ และพนักงานจ้างเทศบาล**

**ครั้งที่ 2/2567**

**วันพุธ ที่ 28 กุมภาพันธ์ 2567**

 **เวลา 13.30 น.**

**ณ ห้องประชุมสภาเทศบาลตำบลทุ่งยาว**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้มาประชุม**

|  |  |  |
| --- | --- | --- |
| .1. | นายเฉลิมพล ชัยเกษตรสิน | นายกเทศมนตรีตำบลทุ่งยาว |
| 2. | นายสมชาย สุขพรสวรรค์ | รองนายกเทศมนตรีตำบลทุ่งยาว |
| 3. | นายวรัศกรณ์ สุดสาคร | ปลัดเทศบาลตำบลทุ่งยาว |
| 4. | นางอัชฌา นาคบรรพ์ | รองปลัดเทศบาลตำบลทุ่งยาว |
| 5. | นางสาวศศินันท์ ศิลปโสภาพันธุ์ | หัวหน้าสำนักปลัดเทศบาล |
| 6. | นางสุรัมภา กังฮา | ผู้อำนวยการกองสาธารณสุขและสิ่งแวดล้อม |
| 7. | นายกรีธา บาหลัง  | ผู้อำนวยการกองการศึกษา |
| 8. | นายนิคม จรณโยธิน | นักวิเคราะห์นโยบายและแผนชำนาญการ |
| 9. | นางอังคณา เก้าเอี้ยน | นักจัดการงานทั่วไปชำนาญการ |
| 10. | นางสาวเคย์ลดา เหมือนแสน | นิติกรปฏิบัติการ |
| 11. | นางสาวณัฏฐพัชร์ ช่วยเกลี้ยง | เจ้าพนักงานทะเบียนชำนาญงาน |
| 12. | นายภาณุพงศ์ ชูศรี | เจ้าพนักงานป้องกันฯ ปฏิบัติงาน |
| 13. | นางสาววัลย์ลิกา บัวศรี | นักทรัพยากรบุคคลปฏิบัติการ |
| 14. | นางสาวสุภาวิณี อนันตวรพจน์  | นักวิชาการเงินและบัญชีชำนาญการ |
| 15. | นางกรรณิกา ชินานุรักษ์  | นักจัดการงานทั่วไปชำนาญการ |
| 16. | นางสาวกัญลิกา เลี้ยววัฒนาสกุล  | นักวิชาการศึกษาปฏิบัติการ |
| 17. | นางสาววิภารัตน์ เส้งแก้ว  | เจ้าพนักงานธุรการปฏิบัติงาน |
| 18. | นายสมเกียรติ เดชะ | นายช่างโยธาชำนาญงาน |
| 19. | นางสาวกมลพรรณ ตั้งสถิตพร | นักการ |
| 20. | นายยุทธภูมิ นิธิพรเดชะ  | ผู้ช่วยนักพัฒนาชุมชน |
| 21. | นายกิจจา นาคบรรพ์  | ผู้ช่วยนักวิชาการพัสดุ |
| 22. | นายสงวน คงพรม  | พนักงานขับรถยนต์ |
| 23. | นายวิทยา บุ้งทอง  | พนักงานขับรถยนต์ |  |
| 24. | นายสิทธิชัย ขุนไพชิต  | พนักงานขับรถยนต์ |  |
| 25. | นายเอกรินทร์ อนันตวรพจน์ | ผู้ช่วยช่างไฟฟ้า |  |
| 26. | นายจรัญ บุญโยดม  | พนักงานขับรถยนต์ |  |
| 27. | นายพิเชษฐ์ แซ่โค้ว  | พนักงานดับเพลิง  |  |
| 28. | นายเช่า ขุนสันเทียะ | พนักงานขับรถยนต์ |  |
| 29. | นายศิริพันธ์ แดงมาด | ลูกมือช่างแผนที่ภาษี |  |
| 30. | นายรณณกฤต เก้าเอี้ยน | ผู้ช่วยเจ้าพนักงานธุรการ |  |

**ผู้ไม่มาประชุม**

|  |  |  |  |
| --- | --- | --- | --- |
| 1. | นายกวี เก้าเอี้ยน | รองนายกเทศมนตรีตำบลทุ่งยาว | ติดภารกิจ |
| 2. | นางวัชรีย์ วรรณงาม | ผู้อำนวยการกองคลัง | ลาพักผ่อน |
| 3. | นายไกรสิงห์ ศิริกุล | ผู้อำนวยการกองช่าง | ติดภารกิจ |
| 4. | นางโชติกา แซ่โค้ว | นักพัฒนาชุมชนชำนาญการ | ลาป่วย |
| 5. | นางสาวอรุณศรี ยุทธวรวิทย | นักวิชาการพัสดุชำนาญการ | ลากิจ |
| 6. | นางทิพย์วิมล เก้าเอี้ยน  | เจ้าพนักงานจัดเก็บรายได้ปฏิบัติงาน | ลาพักผ่อน |
| 7. | นางอารีย์ จูห้อง  | ผู้ช่วยเจ้าพนักงานจัดเก็บรายได้ | ติดภารกิจ |
| 8. | นางสาวสุวรรณา ธีระกุลพิศุทธิ์ | ผู้ช่วยนักวิชาการคลัง | ติดภารกิจ |
| 9. | นายมานิจ แสงจันทมณี  | พนักงานขับรถยนต์ | ติดภารกิจ |
| 10. | นายสิงหราช รัตนะ  | งานสวนสาธารณะ | ติดภารกิจ |

|  |  |
| --- | --- |
|  |  |

**เริ่มประชุม เวลา 10.00 น.**

|  |
| --- |
| **เมื่อที่ประชุมพร้อมแล้ว ขอดำเนินการประชุมตามระเบียบวาระการประชุม ดังนี้** |
| **ระเบียบวาระที่ 1 เรื่องที่ประธานแจ้งให้ที่ประชุมทราบ** |
| **นายเฉลิมพล ชัยเกษตรสิน**นายกเทศมนตรีตำบลทุ่งยาว | ไม่มี |
| **ระเบียบวาระที่ 2 เรื่องรับรองรายงานการประชุมครั้งที่แล้ว** |
| **นายเฉลิมพล ชัยเกษตรสิน**นายกเทศมนตรีตำบลทุ่งยาว | 2.1 เรื่องรับรองรายงานการประชุม พนักงานเทศบาล ลูกจ้างประจำ และพนักงานจ้างเทศบาล ครั้งที่ 1/2567 เมื่อวันที่ 25 มกราคม 2567มีท่านใดจะขอแก้ไขเปลี่ยนแปลงข้อความในรายงานการประชุมฯ ขอเชิญ ครับ  เมื่อไม่มีการขอแก้ไข หรือเปลี่ยนแปลงข้อความใดๆ ถือว่าที่ประชุมรับรองรายงานการประชุมฯ ครับ |
| **มติที่ประชุม** |  **รับรองรายงานการประชุม** |
| **ระเบียบวาระที่ 3 เรื่องแจ้งข้อราชการ/ซักซ้อมแนวทางการปฏิบัติงาน** |
| **นายเฉลิมพล ชัยเกษตรสิน**นายกเทศมนตรีตำบลทุ่งยาว | 3.1 ขอเชิญนายสมชาย สุขพรสวรรค์ รองนายกเทศมนตรีตำบล ทุ่งยาว |
| **นายสมชาย สุขพรสวรรค์** รองนายกเทศมนตรีตำบลทุ่งยาว |  ไม่มีครับ |
| **นายเฉลิมพล ชัยเกษตรสิน**นายกเทศมนตรีตำบลทุ่งยาว | 3.2 ขอเชิญปลัดเทศบาล |
| **นายวรัศกรณ์ สุดสาคร**ปลัดเทศบาลตำบลทุ่งยาว |  ไม่มีครับ |
| **นายเฉลิมพล ชัยเกษตรสิน**นายกเทศมนตรีตำบลทุ่งยาว | 3.3 ขอเชิญรองปลัดเทศบาล |
| **นางอัชฌา นาคบรรพ์**รองปลัดเทศบาลตำบลทุ่งยาว | เรียน ท่านนายกเทศมนตรี ท่านรองนายกเทศมนตรี ท่านปลัดเทศบาล ผู้อำนวยการกอง และเจ้าหน้าที่ทุกท่าน ดิฉันมีเรื่องแจ้งเพื่อทราบ 1 เรื่อง ค่ะ  ตามที่สำนักงานการตรวจเงินแผ่นดิน ได้ตรวจสอบรายงานการเงินของเทศบาลตำบลทุ่งยาว ประกอบด้วย งบแสดงฐานะการเงิน ณ วันที่ 30 กันยายน 2561 งบแสดงผลการดำเนินงานทางการเงิน งบแสดง การเปลี่ยนแปลงสินทรัพย์สิทธิ/ส่วนบุคคล สำหรับปีสิ้นสุดวันเดียวกันและหมายเหตุประกอบงบการเงินรวมถึงสรุปนโยบายการบัญชีที่สำคัญ บัดนี้ สำนักงานการตรวจเงินแผ่นดิน ได้รายงานข้อเท็จจริงเกี่ยวกับ การตรวจสอบดังกล่าวแล้ว ซึ่งเทศบาลตำบลทุ่งยาวจักได้รายงานผลการตรวจสอบต่อสำนักงบประมาณและคลังจังหวัดชาติเป็นลำดับต่อไปค่ะ  ข้อเท็จจริงการตรวจสอบ ตามรายงานของสำนักงานการตรวจเงินแผ่นดิน เห็นว่า รายงานการเงินข้างต้นนี้แสดงฐานะการเงินของที่เทศบาลตำบลทุ่งยาว ณ วันที่ 30 กันยายน 2566 และผลการดำเนินงาน สำหรับ ปีสิ้นสุดวันเดียวกัน ถูกต้องตามที่ควรในสาระสำคัญตามมาตรฐาน การบัญชีภาครัฐและนโยบายการบัญชีภาครัฐที่กระทรวงการคลังกำหนด ซึ่งในระหว่างการตรวจสอบ เจ้าหน้าที่จำนวน 2 ท่าน ได้ตรวจสอบพบประเด็นในระหว่างการตรวจสอบ ประเด็นที่มีนัยสำคัญในเรื่องที่เล็กน้อย และสำนักงานตรวจเงินแผ่นดิน ได้รายงานให้นายกเทศมนตรีตำบลทุ่งยาวทราบไปแล้วนั้น ในส่วนของผู้กำกับดูแลเรื่องต่างๆ ก็ได้รับทราบแล้ว ประเด็นที่มีนัยสำคัญดังกล่าวจะดำเนินการแก้ไขข้อผิดพลาดต่อไปในปีนี้ ขอบคุณค่ะ  |
| **ระเบียบวาระที่ 4 เรื่อง รายงานผลการปฏิบัติราชการของส่วนราชการต่างๆ** |
| **นายเฉลิมพล ชัยเกษตรสิน**นายกเทศมนตรีตำบลทุ่งยาว |  4.1 ขอเชิญ สำนักปลัดเทศบาลครับ |
| **นางสาวศศินันท์ ศิลปะโสภาพันธุ์**หัวหน้าสำนักปลัดเทศบาล | เรียน ท่านนายกเทศมนตรี ท่านรองนายกเทศมนตรี ท่านปลัดเทศบาล และหัวหน้าส่วนราชการ พร้อมพนักงานทุกท่านค่ะ ในส่วนของสำนักปลัดเทศบาล มีเรื่องติดตามงานการประเมินคุณธรรมและความโปร่งใสในการดำเนินงานของหน่วยงานภาครัฐ ประจำปีงบประมาณ พ.ศ. 2567(ITA)ที่ได้มอบหมายให้แต่ละส่วนราชการดำเนินการค่ะ ขอให้จัดส่งข้อมูลภายในกลางเดือนมีนาคม 2567 เพื่อที่เจ้าหน้าที่จะได้นำส่งข้อมูลต่อไปขอบคุณค่ะ |
| **นายเฉลิมพล ชัยเกษตรสิน**นายกเทศมนตรีตำบลทุ่งยาว |  ขอความร่วมมือจากทุกท่านได้ครับ นำส่งข้อมูล IAT กลางเดือนมีนาคม 2567 ผมมองว่าช้าไปครับ ขอให้ทุกท่านนำส่งข้อมูลดังกล่าว ให้สำนักปลัดเทศบาล (ชั้นบน) ภายในวันที่ 8 มีนาคม 2567 หรือท่านใดจะส่งข้อมูลเร็วกว่านี้ก็ได้ครับ |
| **มติที่ประชุม** |  **รับทราบ** |
| **นายเฉลิมพล ชัยเกษตรสิน**นายกเทศมนตรีตำบลทุ่งยาว |  4.2 ขอเชิญ กองคลัง ครับ |
| **นางกรรณิกา ชินานุรักษ์**นักจัดการงานทั่วไปชำนาญการ |  ไม่มี |
| **นายเฉลิมพล ชัยเกษตรสิน**นายกเทศมนตรีตำบลทุ่งยาว | 4.3 ขอเชิญ กองช่าง ครับ |
| **นายสมเกียรติ เดชะ**นายช่างโยธาชำนาญงาน |  เรียน ท่านนายกเทศมนตรี ท่านรองนายกเทศมนตรี ท่านปลัดเทศบาลหัวหน้าส่วนราชการ และพนักงานทุกท่านครับ ในส่วนของกองช่าง ขณะนี้มีการดำเนินการโครงการก่อสร้างอยู่ 1 โครงการ คือ โครงการก่อสร้าง รางระบายน้ำ บริเวณถนนสินสมุทร ชุมชนอนามัย ส่วนโครงการก่อสร้าง ท่อระบายน้ำ ถนนสุขาภิบาล ซอย 2 ขณะนี้อยู่ในกระบวนการจัดทำ ราคากลางอยู่ครับ และโครงการที่จะนำเสนอขออนุมัติจากสภาเทศบาลตำบลทุ่งยาว เพื่อใช้จ่ายเงินสะสม มีจำนวน 2 โครงการ ดังนี้ 1. โครงการก่อสร้างถนนคอนกรีตเสริมเหล็กทางเข้า – ออก พื้นที่กำจัดขยะมูลฝอยเทศบาลตำบลทุ่งยาว 2. โครงการปรับปรุงศาลาริมคลองเทศบาลตำบลทุ่งยาว เป็นอาคารอเนกประสงค์  ขอบคุณครับ |
| **นายเฉลิมพล ชัยเกษตรสิน**นายกเทศมนตรีตำบลทุ่งยาว | 4.4 ขอเชิญ กองการศึกษา ครับ |
| **นายกรีธา บาหลัง**ผู้อำนวยการกองการศึกษา |  เรียน ท่านนายกเทศมนตรี ท่านรองนายกเทศมนตรี ท่านปลัดเทศบาลท่านรองปลัดเทศบาล ท่านหัวหน้าส่วน ในส่วนของกองการศึกษา ขอรายงานผลการจัดโครงการศึกษาดูงานศิลปวัฒนธรรมของท้องถิ่น ในระหว่างวันที่ 11 – 14 กุมภาพันธ์ 2567 ซึ่งมีผู้ร่วมโครงการดังกล่าวจำนวน 19 คน ก็สำเร็จลุล่วงไปด้วยดี ขอขอบคุณทุกฝ่ายที่ช่วยให้คำแนะนำครับ และมีเรื่องที่จะแจ้งให้ทุกท่านทราบ ดังนี้ 1. วันที่ 11 เมษายน 2567 จัดโครงการประเพณีรดน้ำดำหัวผู้สูงอายุ เนื่องจากว่าในวันที่ 12 เมษายน 2567 รัฐบาลประกาศให้เป็นวันหยุด  2. วันที่ 22 – 24 เมษายน 2567 จัดโครงการแข่งขันกีฬาต้านภัย ยาเสพติด โดยจะเริ่มแข่งกีฬาในวันที่ 22 เมษายน 2567 และปิดการ แข่งกีฬาในวันที่ 24 เมษายน 2567 ซึ่งตรงกับวันเทศบาล ส่วนรายละเอียดของการจัดโครงการจะมีการประชุมกันอีกครั้ง แต่เรียน ท่านนายกเทศมนตรีเพื่อทราบก่อน ครับ |
| **นายเฉลิมพล ชัยเกษตรสิน**นายกเทศมนตรีตำบลทุ่งยาว |  ขอบคุณท่านผู้อำนวยการ ครับ สรุปคือ จัดโครงการประเพณีรดน้ำ ดำหัวผู้สูงอายุ ในวันที่ 11 เมษายน 2567 ณ สมาคมสหธรรม ด้านหลัง และผมขอนัดประชุมเรื่องการจัดโครงการแข่งขันกีฬาต้านภัยยาเสพติด และการจัดโครงการวันเทศบาล ในวันที่ 14 มีนาคม 2567 เวลา 13.30 น. ฝากคุณกัญลิกา เตรียมข้อมูลการจัดการแข่งขันกีฬาต้านภัยยาเสพติดปีที่ผ่านมาด้วย ส่วนในวันที่ 24 เมษายน 2567 จะมี การทำบุญเลี้ยงพระในช่วงเช้า ฝากน้องภาณุพงศ์ ช่วยสำรวจอุปกรณ์งานป้องกันที่มีจำเป็นต้องใช้งานให้อยู่ในสภาพที่พร้อมใช้งานได้ทันที เมื่อเกิดภัย หากพบว่าอุปกรณ์ได้ชำรุดเสียหาย ไม่สามารถใช้การได้ ให้ดำเนินการจัดซื้อตามลำดับขั้นตอนต่อไป และฝากนายพิเชษฐ์ แจ้งผู้ปฏิบัติหน้าที่เวรรักษาการณ์ฯ งานป้องกันและบรรเทาสาธารณภัยทุกท่าน ให้มาปฏิบัติหน้าที่อย่างเคร่งครัด หากท่านใดติดภารกิจให้สับเปลี่ยนให้ผู้อื่นมาอยู่เวรยามแทนด้วย เพราะช่วงนี้เป็นช่วงหน้าแล้ง ต้องมีการเตรียมความพร้อมตลอดเวลา ครับ |
| **นายภาณุพงศ์ ชูศรี**เจ้าพนักงานป้องกันฯ ปฏิบัติงาน |  ครับ |
| **นายพิเชษฐ์ แซ่โค้ว**พนักงานดับเพลิง |  ครับ |
| **นายเฉลิมพล ชัยเกษตรสิน**นายกเทศมนตรีตำบลทุ่งยาว | 4.5 ขอเชิญ กองสาธารณสุขและสิ่งแวดล้อมครับ |
| **นางสุรัมภา กังฮา**ผู้อำนวยการกองสาธารณสุขฯ |  เรียน ท่านนายกเทศมนตรี ท่านรองนายกเทศมนตรี ท่านปลัดเทศบาลท่านรองปลัดเทศบาล ท่านผู้อำนวยการกองทุกกอง ค่ะ ในส่วนของ กองสาธารณสุขฯ ขอฝากประชาสัมพันธ์เรื่องการทำหมันสุนัขและแมวโดยทางปศุสัตว์ ขอเปลี่ยนจาก วันที่ 6 มีนาคม 2567 เป็นวันที่5 มีนาคม 2567 ค่ะ หากท่านใดมีข้อสงสัย สามารถสอบถามข้อมูลเพิ่มเติมได้ที่ กองสาธารณสุขและสิ่งแวดล้อมค่ะ ส่วนการฉีดวัคซีนป้องกันโรคพิษสุนัขบ้า จะมีการไปบริการถึงที่ค่ะ หากท่านใดมีความจำเป็นเร่งด่วน ก็สามารถนำสุนัข-แมว มาได้ สำหรับสัตว์ที่มีความเชื่องๆ ค่ะ  |
| **ระเบียบวาระที่ 5  เรื่องอื่นๆ (ถ้ามี)** |
| **นายเฉลิมพล ชัยเกษตรสิน**นายกเทศมนตรีตำบลทุ่งยาว |  ไม่ทราบว่าท่านใด มีเรื่องอื่นใดเสนออีกหรือไม่ครับ ถ้าไม่มีท่านใดเสนออะไรแล้ว ขอขอบคุณทุกท่านที่เข้าร่วมประชุมในวันนี้และขอปิดการประชุมครับ |

|  |
| --- |
| **เลิกประชุม เวลา 10.25 น.** |

 ลงชื่อ..............................................ผู้จดรายงานการประชุม

 (นางอังคณา เก้าเอี้ยน)

 นักจัดการงานทั่วไปชำนาญการ

 ลงชื่อ..............................................ผู้ตรวจรายงานการประชุม

 (นางสาวศศินันท์ ศิลปโสภาพันธุ์)

 หัวหน้าสำนักปลัดเทศบาล